CELEX: 32009D0549
Language: lv
Date: 2009-07-13 00:00:00
Title: 2009/549/EK: Komisijas Lēmums ( 2009. gada 13. jūlijs ), ar ko izvirza Eiropas Finanšu pārskatu padomdevēju grupas Uzraudzības padomes dalībnieka ar pieredzi sabiedriskajā politikā kandidatūru

15.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 182/63
            
         
      KOMISIJAS LĒMUMS
   
   (2009. gada 13. jūlijs),
   ar ko izvirza Eiropas Finanšu pārskatu padomdevēju grupas Uzraudzības padomes dalībnieka ar pieredzi sabiedriskajā politikā kandidatūru
   (2009/549/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:
   
               (1)
            
            
               Saskaņā ar Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) grāmatvedības tehniskajai komitejai ir jāsniedz atbalsts un konsultācijas Komisijai starptautisko grāmatvedības standartu novērtēšanā. Šo uzdevumu pilda Eiropas Finanšu pārskatu padomdevēju grupa (EFRAG).
            
         
               (2)
            
            
               
                  EFRAG 2001. gadā izveidoja Eiropas organizācijas, kas pārstāv finanšu pārskatu sniegšanā iesaistītās puses (finanšu pārskatu sniedzējus, investorus un grāmatvežus).
            
         
               (3)
            
            
               Kopš EFRAG vadības struktūras reformas EFRAG Uzraudzības padomē ietilpst četri sabiedriskās politikas pārstāvji, kurus īpaši izraugās, pamatojoties uz viņu pieredzi sabiedriskās politikas veidošanā valsts vai Eiropas līmenī. Saskaņā ar EFRAG statūtu, kas ir spēkā no 2009. gada 11. jūnija, 1. pielikuma 3.2. iedaļu šo sabiedriskās politikas pārstāvju kandidātus izvirza Komisija. EFRAG Uzraudzības padomes locekļus ieceļ EFRAG Ģenerālā asambleja.
            
         
               (4)
            
            
               Pēc publiska uzaicinājuma iesniegt pieteikumus (2) Komisija ir izraudzījusies vienu kandidātu, kurš ieceļams par EFRAG Uzraudzības padomes dalībnieku ar pieredzi sabiedriskajā politikā,
            
         IR NOLĒMUSI ŠĀDI.
   Vienīgais pants
   Komisija ar šo izvirza Pedro SOLBES kunga kandidatūru iecelšanai par EFRAG Uzraudzības padomes dalībnieku ar pieredzi sabiedriskajā politikā.
   
      Briselē, 2009. gada 13. jūlijā
      
         
            Komisijas vārdā –
         Charlie McCREEVY
         
         
            Komisijas loceklis
         
      
   
   
      (1)  OV L 243, 11.9.2002., 1. lpp.
   
      (2)  OV C 74, 28.3.2009., 61. lpp.